

Kutsestandardid
6. oktoober 2011
2006. aastal asus Eesti Kohtuarstlik Ekspertiisibüroo koostöös kutsekvalifikatsiooni sihtasutusega Kutsekoda välja töötama kohtuarst-ekspertide kutsestandardeid. Kutsestandardite välja töötamiseks moodustati töögrupp, kuhu kuulusid Eesti Kohtuarstlike Ekspertiisibüroo esindajad.
Esimene kutseomistamine toimus aastal 2007, mille tulemusena anti välja 6 kutsetunnistust. Järgmine kutseomistamine toimus aastal 2008 ja välja anti samuti 6 kutsetunnistust.
Aastal 2008 alustas EKEI ka kriminalistikavaldkonna ekspertide kutsestandardite välja töötamist. 15.02.2008 direktori käskkirjaga nr 46 moodustati selleks töögrupp, kuhu kuulusid eesti Kohtuekspertiisi Instituudi eri valdkondade esindajad.
Aastatel 2006-2009 tehtud töö tulemusena toimib EKEI-s rahvusvaheliselt tunnustatud kutsete süsteem, mis aitab kontrollida ekspertide pädevust.
Ekspertide pädevuse kontrolli teostab EKEI juurde moodustatud kutsekomisjon, kuhu kuuluvad eriala esindajad, ülikooli või teadusasutuse esindaja, EKEI esindaja ning Justiitsministeeriumi esindaja. Kohtuarstide pädevust reguleerivad Õiguse ja Sisekaitse Kutsenõukogu poolt 11.12.2006 kinnitatud kutsestandardid. Kohtuarstile on kehtestatud III, IV ja V kutsestandard. Kriminalistikaekspertide pädevust reguleerivad 12.05.2009 Õiguse ja Sisekaitse Kutsenõukogu poolt kinnitatud kutsestandardid – Ekspert IV, V.
Kutsestandardite süsteemi eesmärgiks on motiveerida eksperte osalema täienduskoolitustel, tagamaks kvalifikatsiooni järjepidevuse.
Kutsetaseme omandamine on vabatahtlik - soovituslik ja on üheks aluseks eksperdi kvalifikatsiooni hindamisel või ekspertarvamuste esitamisel.
Kutsestandardite hindamine toimub iga 4 aasta järel ja selle hindamise aluseks on täienduskoolituse punktisüsteem, samuti praktilise tegevuse aruanne.
Aastal 2011 anti sisse taotlus Kutsekojale, et välja töötada ka kohtupsühhiaatriaekspertide kutsestandardid.
Kutsesüsteemi arendamise ja hoidmisega tegeleb Kutsekoda – vt. lisaks
Kutsesüsteemi toimimist reguleerib 1. septembril 2008 kehtima hakanud kutseseadus. Eesti Kohtuekspertiisi Instituudi kutsestandardite aluseks on kutse andmise kord. Kutsestandardi saamiseks esitatakse järgmised dokumendid: Kohtuarst-eksperdi kutsekvalifikatsiooni taotlemise avaldus, CV ja Täiendkoolituste arvestuse tabel. Kutsestandardid:
Kutsesüsteemi toimimist reguleerib 1. septembril 2008 kehtima hakanud kutseseadus.
Eesti Kohtuekspertiisi Instituudi kutsestandardite aluseks on kutse andmise kord.
Kutsestandardi saamiseks esitatakse järgmised dokumendid: Kohtuarst-eksperdi kutsekvalifikatsiooni taotlemise avaldus, CV ja Täiendkoolituste arvestuse tabel.
Kutsestandardid:1) Kohtuarst-ekspert III IV V